stanford-oval/wikipedia huggingface dataset:
קורן (גופן)
טריוויה

אחד השינויים שנעשו בגופן "קורן" לאחר הדפסת התנ"ך, היה בעיצובה של האות ר. אות זו עוצבה במקור בזווית ישרה, אולם מספר מאמרים שנכתבו בנושא הסבו את תשומת הלב לכך שמבחינת ההלכה היהודית באשר לכתיבת סת"ם, אות בצורה זו היא בעצם ד כשרה (האות ר' צריכה עקרונית להיות מעוגלת בפינתה). על כן אחד השינויים היה עידון הזווית באות ר' לזווית קהה.
בניגוד למקובל ברוב הוצאות הספרים - בגופן קורן הניקוד באות ך אינו מוגבה אלא בגובה שווה לשאר האותיות.
גופן קורן רש"י, שהופיע במלואו לראשונה רק בשנת 2014 (ראה לעיל), הופיע בצורה חלקית בעמוד השער של "חומש אריאל עם רש"י השלם" בהוצאת מכון אריאל. הכרך עבר עריכה גרפית על ידי צוות בית ההוצאה של קורן.
גופן קורן מתייחד בכך שיש בו שתי צורות שונות לאות ע, אחת כשיש סימן ניקוד תחתיה, ואחת כשאין סימן תחתיה.
גופן קורן רש"י מתייחד גם בכך שלחלק מהאותיות בו ישנם שני עיצובים שונים, המופיעים לסירוגים בהתאם לאותיות שמסביבה. לדוגמה, האות ת מופיעה לעיתים עם "רגל" (= החלק הבולט שמאלה) ארוכה יותר, ולעיתים עם רגל קצרה יותר.
לקריאה נוספת

אליהו קורן, "האות כיסוד בעיצוב ספרי קודש" בספר משה שפיצר (עורך), אות היא לעולם, בהוצאת משרד החינוך והתרבות, תשמ"א. (לקריאה באינטרנט)
אודות עיצוב האות, באתר ההוצאה.
הערות שוליים

1 2  יהושע מילר (עורך), ספר בראשית חומש קורן עם רש"י ואונקלוס, ירושלים, ישראל: קורן ירושלים, תשע"ד, מסת"ב 9789653016750
↑  אירית קוטונה, מיקרוסופט תשלם יותר מחצי מיליון שקל בגלל שימוש בגופן תנ"כי, באתר כלכליסט, 3 ביולי 2012
↑  רש"י השלם, באתר מכון אריאל
↑  מפעלי אריאל, חמישה חומשי תורה אריאל, כרך א, אריאל, התשמ"ו - 1986, עמ' עמוד השער והתודות
| כתב עברי |
| --- | --- | --- |
| מערכות אלפבית | אלפבית פרוטו-כנעני • אלפבית פיניקי • אלפבית עברי עתיק  • אלפבית ארמי • אלפבית עברי |  |
| וריאציות של אלפבית עברי | כתב רש"י • כתב סת"ם • כתב רהוט • סוליטריאו |  |
| שונות | כתיב עברי • ליטון של עברית • טעמי המקרא • אותיות מנצפ"ך • גרש • אם קריאה • הגיית העברית • גימטריה |  |
| ניקוד | ניקוד טברני • ניקוד בבלי • ניקוד ארץ־ישראלי • ניקוד ארצישראלי-טברני • ניקוד שומרוני • ניקוד העברית בת ימינו • כתיב מלא |  |
| גופנים עבריים | דוד • אריאל • פרנק-ריהל • קורן • מרים • נרקיס • חיים • דרוגולין • הדסה • הצבי • כתב רש"י • סת"ם • שלום • ירושלמי • וילנא • אלף |  |
| אלפבית עברי | א • ב • ג • ד • ה • ו • ז • ח • ט • י • כ • ל • מ • נ • ס • ע • פ • צ • ק • ר • ש • ת |  |
| שפות הנכתבות בכתב עברי | עברית • ארמית • יידיש • ערבית יהודית • לאדינו |  |
עמוד מתוך חומש קורן, ספר בראשית, פרק א'.

מצד ימין - טקסט המקרא בגופן קורן רגיל

מצד שמאל למעלה - תרגום אונקלוס בגופן קורן סידור

מצד שמאל למטה - פירוש רש"י בגופן קורן רש"י
ג'ימו, קיסר יפן

הקיסר ג'ימו (איור)
ג'ימו (13 בפברואר 711 לפנה"ס – 9 באפריל 585 לפנה"ס) היה קיסר יפן הראשון לפי הכרוניקות ניהון שוקי וקוג'יקי. ביפן המודרנית, הצטרפותו האגדית של ג'ימו מסומנת כיום היסוד הלאומי (אנ') ב-11 בפברואר.
עלייתו מתוארכת באופן מסורתי לשנת 660 לפנה"ס. המיקום המדויק של עלייתו לשלטון וייסוד יפן נדון במשך מאות שנים. מאז 1863 מקובל לזהותו בקאשהירה (אנ'). היסטוריונים הדגישו כי אין הוכחות לקיומו של ג'ימו, ורוב החוקרים מסכימים כי הוא דמות אגדית. עם זאת, סיפוריו עשויים לשקף אירועים ממשיים. באימפריה היפנית של שנות ה-30 וה-40 של המאה העשרים, היה מסוכן להטיל ספק בקיומו של ג'ימו, עקב עליית כוחות לאומניים.
במיתולוגיה היפנית, ג'ימו היה צאצא של אלת השמש אמטראסו, דרך נכדה ניניג'י (אנ'), וכן צאצא של אל הסערה סוזאנו (אנ'). הוא יצא עם משלחת צבאית מהיוגה (אנ') ליד הים הפנימי סטו, כבש את יאמאטו (אנ') וקבע אותה כמרכז כוחו.
שם

ג'ימו מתועד כשליט הראשון של יפן בשתי כרוניקות מוקדמות, ניהון שוקי וקוג'יקי. ניהון שוקי נותן את תאריכי שלטונו בשנים 660–585 לפנה"ס. בתקופת שלטונו של הקיסר קאנמו (אנ') (737–806), החוקר אומי נו מיפון (אנ') מינה שליטים לפני הקיסר אוג'ין (אנ') כ"טנו" (天皇, "ריבון שמימי"), ונתן לכמה מהם כולל ג'ימו את שמותיהם הקנוניים. לפני זמן זה, שליטים אלה היו ידועים בשם סומרה נו מיקוטו או אוקימי. זה החל תחת הקיסרית סויקו, והשתרש לאחר רפורמת טאיקה עם עלייתו של שבט נאקטומי (אנ').
על פי ניהון שוקי, הקיסר ג'ימו נולד ב-13 בפברואר 711 לפנה"ס (היום הראשון של החודש הראשון של לוח השנה הסיני), ומת ב-9 באפריל 585 לפנה"ס (היום האחד עשר של החודש השלישי).
גם קוג'יקי וגם ניהון שוקי נותנים את שמו של ג'ימו כקאמו-יאמטו איורה-ביקו נו מיקוטו (神倭伊波礼琵古命) או קאמו-יאמטו איורה-ביקו נו סומרהמיקוטו (神日本磐余皇彦). איורה מציינת טופוניום (שם של מקום ישן באזור נארה) אך המשמעות המדויקת שלו אינה ברורה.
בין שמותיו הנוספים היו ואקאמיקנו נו מיקוטו (若御毛沼命), קמאו-יאמטו איורה-ביקו הוהודמי נו מיקוטו (神日本磐余彦火火出見尊) והיקוהוהודמי (彦火火出見).
הבית הקיסרי של יפן (אנ') ביסס באופן מסורתי את תביעתו לכס המלכות על הירידה המשוערת שלו מאלת השמש אמטראסו דרך סבא רבא שלו, ניניג'י (אנ').
חייו

על פי אמונת השינטו, הקיסר ג'ימו הוא צאצא ישיר של אלת השמש, אמטראסו. הוא ושלושת אחיו הגדולים נולדו וגדלו באזור מיאזאקי שבאי קיושו בדרום יפן, ונדדו מזרחה כדי לשלוט על שטח גדול יותר. בדרך נקלעו לקרבות עם שליטים מקומיים, ואחיו הבכור נהרג באזור אוסקה של ימינו. ג'ימו הבין כי הוא ואחיו הובסו בקרבות משום שלחמו לכיוון מזרח, כנגד השמש, ולפיכך שינה את טקטיקת הקרב כך שיתקדמו מערבה בזמן הקרב. הוא זכה למספר ניצחונות, בין השאר בסיוע ציפור מיתית בעלת שלוש רגליים. כך, הגיע עד יאמטו, שהיא סאקורי של ימינו. לאחר ששליט נוסף באזור זה, אשר טען כי אף הוא בן האלים, פגש בג'ימו והחליט לקבל עליו את מרותו, הוכתר ג'ימו לקיסר יפן. לפי המסורת, הוא מת בגיל 126, לאחר ששלט יותר מ-75 שנה, אך לא ידוע מקום קבורתו. מאמינים כי הקאמי שלו שוכנת במקדש באזור נארה.
בדומה ליתר הקיסרים הקדומים של יפן המתוארים בכרוניקות העתיקות, גם הקיסר ג'ימו נחשב לדמות מיתית שלא התקיימה במציאות. זאת היות שאין אף ראיה היסטורית מוצקה לקיומו. לטענת מרבית ההיסטוריונים, הקיסר הממשי הראשון של יפן היה הקיסר אוג'ין, שתקופת שלטונו מתוארכת לשנים 270–230 לספירה בערך; הקיסר הראשון שתקופת שלטונו מתוארכת בוודאות הוא קימאי, 571–539 לספירה.
הערות שוליים

↑  על פי המסורת היפנית
| --- | --- |
בקרת זהויות :  NLI: 987007272905705171  GND: 1018150390  ISNI: 0000 0004 4887 8920  LCCN: n81023067  NDL: 00624435  VIAF: 70244460   WorldCat (עם VIAF): 70244460
לאסלו ויידה (במאי קולנוע)

| --- | --- |

 לידה:  18 באוגוסט 1906 בודפשט, האימפריה האוסטרו-הונגרית 
 פטירה:  25 במרץ 1965 (בגיל 58) ברצלונה, ספרד 
 שם לידה:  Vajda László 
 מדינה:  הונגריה 
 תקופת הפעילות:  מ-1932 
 
לאסלו ויידה (בהונגרית: Vajda László; בודפשט, 18 באוגוסט 1906 – ברצלונה, 25 במרץ 1965) היה במאי קולנוע, עורך, תסריטאי, מנהל אמנותי. עבודתו מוכרת ברחבי אירופה. אביו, לאסלו ויידה,היה במאי ותסריטאי. בן דודו אנדור וידור היה צלם קולנוע ועורך. דודתו פירושקה ויידה הייתה שחקנית.
ביוגרפיה > הקריירה

ויידה נולד במשפחה יהודית כבנם של לאסלו ויידה ושל לאורה וייס. הוא המשיך את לימודיו בבודפשט ובברלין, ולאחר מכן הפך לעוזר צלם ולעורך סרטים. הוא חזר לבודפשט ב-1935 ועבד כבמאי קולנוע. בשל האנטישמיות בממלכת הונגריה והחוקים היהודיים (במיוחד החוק היהודי השני) מ-1939 התגורר בצרפת, מ-1940 באיטליה, ולאחר מכן ב-1942 התיישב בספרד. הוא פעל בגרמניה המערבית משנת 1959. הוא היה במאי מיומן היטב עם טכניקה מוצקה, שבעיקר בז'אנר הקליל והמשעשע עשה סרטים מצליחים מאוד בשילוב הידע המקצועי שלו וצרכי הקהל.
ביוגרפיה > הבמאי

לא פעם מוזכר ביחס לוויידה, שיצר סרטים בשמונה מדינות, שהוא היה במאי "בינלאומי", אבל הוא נשאר אישיות יצירתית ריבונית לאורך כל הדרך. דוגמה טובה לכך היא הסרט "דוניה פרנסיסקיטה", שם ניסו המפיקים להפוך את ה"בינלאומיות" של ויידה לרווח. הם שאלו אותו כי קיוו שבזכות ניסיונו בסרטים מוזיקליים באנגלית, גרמנית והונגרית, הוא יעשה סרט המבוסס על הזרזואלה הספרדית של 1923 שיימכר ברוב אירופה. ואולם, עבור ויידה האתגר היה איך לעשות סרט אפקטיבי מהאופרטה המאובקת, שאורכה יותר משעה וחצי, שבה יוכל לעבד גם את הנושאים שמעסיקים אותו - מציאות מול אשליה. כך יצר את "אופרטת החלומות" הפרוידיאנית הראשונה בתולדות הקולנוע הספרדי. אבל גם המפיק של סיבוב ההופעות הספרדי לא ממש קיבל את מה שציפה מוויידה. התעמולה הספרדית הרשמית דאז תפסה כל אמצעי להציג את ספרד כיחידה הומוגנית בניגוד למגוון התרבותי והלשוני הטבעי של המדינה. עם הסרט הזה שבר ויידה לראשונה את המסורת הכוזבת של זיהוי הדמות הלאומית הספרדית עם התרבות האנדלוסית, תוך שהוא מציג את המדינה כמערבולת רב-תרבותית של אזוריה השונים.
סרטיו > כבמאי

The Beggar Student (1931)
The Woman They Talk About (1931)
My Heart Longs for Love (1931)
Once There Was a Waltz (1932)
A Bit of Love (1932)
Where Is This Lady? (1932)
Love on Skis (1933)
Ball at the Savoy (1935)
Haut comme trois pommes (1935)
Szenzáció (1936)
Ember a híd alatt (1936)
Három sárkány (1936)
Cafe Moscow (1936)
Wings Over Africa (1937)
The Wife of General Ling (1937)
A kölcsönkért kastély (1937)
Az én lányom nem olyan [hu] (1937)
Princess Tarakanova (1938)
Magda Expelled (1938)
Döntő pillanat (1938)
Black Diamonds (1938)
Rézi Friday (1938)
La zia smemorata (1940)
Giuliano de' Medici [it] (1941)
A Palace for Sale (1942)
Doce lunas de miel (1944)
Te quiero para mí (1944)
El Testamento del virrey (1944)
O Diabo São Elas (1945)
Cinco lobitos (1945)
Tres espejos (1947)
Viela, Rua Sem Sol (1947)
Barrio (1947)
Call of the Blood (1948)
The Golden Madonna (1949)
Séptima página (1950)
Sin uniforme (1950)
The Woman with No Name (1950)
Spanish Serenade (1952)
Doña Francisquita (1953)
Carne de horca (1953)
Aventuras del barbero de Sevilla (1954)
Marcelino pan y vino (1955)
Tarde de toros (1956)
Mi tío Jacinto (1956)
Un ángel pasó por Brooklyn (1957)
It Happened in Broad Daylight (1958)
The Man Who Walked Through the Wall (1959)
Maria, Registered in Bilbao (1960)
The Shadows Grow Longer (1961)
The Liar (1961)
The Lightship (1963)
A Nearly Decent Girl (1963)
La Dama de Beirut (1965)
סרטיו > כעורך סרטים

אופרה בגרוש (1931)
ארץ היופי (1931)
לבבות מאושרים (1932)
היה פעם ואלס (1932)
נשף בסבויה (1935)
קפה מוסקבה (1936)
סרטיו > כתסריטאי

מאשאמוד (1920)
נסיכת הצ'רדש (Die Czardasfürstin) (1927)
Tarakanova (1930)
האדם מתחת לגשר (1936, עם אוטו אינדיג)
הנסיכה טרקנובה (1938)
La zia smemorata (1940)
The Woman with No Name (1950)
Doña Francisquita (1952)
The Story of Three Loves (1953)
מרסלינו, לחם ויין (1955)
לוחם השוורים (Mi tío Jacinto, 1956)
מלאך נחת בברוקלין (Un angel paso por Brooklyn, 1957)
ההבטחה - זה קרה ביום בהיר (Es geschah am hellichten Tag, 1958)
María, matrícula de Bilbao (1960)
Die Schatten werden länger (1961)
הגברת מביירות La dama de Beirut (1965)
סרטיו > כמפיק

רגע מכריע (1938)
מלאך נחת בברוקלין (Un angel paso por Brooklyn)
סרטיו > כמנהל אומנותי

הגברת קצת נודניקית (1938)
רוזמרין (1938)
סרטיו > כשחקן

Sin uniforme (1950) - Asesini
לקריאה נוספת

Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש).
ביוגרפיה של לאסלו ויידה (hangosfilm.hu)
ביוגרפיה באתר arcanum
הערות שוליים

↑  "Születési bejegyzése a Budapest VII. kerületi polgári születési akv. 2401/1906. folyószáma alatt". נבדק ב-2020-01-03.
| --- | --- |
בקרת זהויות :  PLWABN: 9810656487505606  BIBSYS: 90852583  BNE: XX1077651  BnF: cb14001919v (data)  GND: 118877658  ISNI: 0000 0001 1596 8960  LCCN: n86049691  NKC: xx0165436  NLA: 41331501  NTA: 133343901  SUDOC: 136677118  Trove: 1454251  VIAF: 12502086   WorldCat (עם VIAF): 12502086
טסקו

| --- | --- |


 נתונים כלליים
 סוג:  תאגיד רב-לאומי בריטי
 בורסה:  הבורסה לניירות ערך בלונדון (TSCO) 
 מייסדים:  ג'ק כהן
 תקופת הפעילות:  1919–הווה (כ־106 שנים)
 חברות בנות:  טסקו אירלנד  One Stop  Tesco Metro  Tesco Extra  Tesco Express  Jack's  Tesco Stores ČR  Dunnhumby  Dobbies Garden Centres  טסקו בנק  Stewarts Supermarket Limited  Tesco-Global Zrt. 
 מיקום המטה:  צ'סהונט, ברוסבורן, הרטפורשיר, אנגליה
 ענפי תעשייה:  רשת שיווק 
 מוצרים עיקריים:  רשת מרכולים  ביגוד  בנקאות  טלפוניה ועוד
 הכנסות:  64.539 מיליארד פאונד (2012)
 רווח תפעולי:  1,046,000,000 לירה שטרלינג (נכון ל־2016) 
 רווח:  129,000,000 לירה שטרלינג (נכון ל־2016) 
 יו"ר:  ג'ון אלן
 מנכ"ל:  קן מרפי
 עובדים:  519,671 (2012)
  
 tesco.com
 
טסקו (באנגלית: Tesco) היא רשת מרכולים בריטית בינלאומית, השנייה בגודלה מבחינת רווחים (אחרי וול מארט) והשלישית בגודלה מבחינת הכנסות (אחרי וול מארט וקרפור). הרשת מחזיקה סניפים ב-14 מדינות באסיה, אירופה וצפון אמריקה והיא הרשת המובילה במדינות: הממלכה המאוחדת (שם הרשת שולטת ב-30 אחוזים מהשוק), אירלנד, מלזיה ותאילנד.
בטסקו מוצעים למכירה מגוון רחב של מוצרים, בהם מוצרי מזון, ביגוד, ציוד משרדי וחשמלי וכן ביטוח רכב, ביטוח דירה וביטוח חיות מחמד. בנוסף טסקו מפעילה גם רשת טלפונים ואינטרנט משלה, תחנות דלק, בנק ועוד.
היסטוריה

טסקו הוקמה בשנת 1919 על ידי ג'ק כהן, כחנות למכירת עודפי מזון שנשארו משוק בלונדון.
המותג טסקו הופיע לראשונה בשנת 1924, לאחר שכהן הזמין משלוח של תה מחברת "Thomas Edward Stockwell"; השם TESCO הוא ראשי התיבות של Thomas Edward Stockwell Cohen. החנות הראשונה עם המותג טסקו נפתחה בשנת 1929. המותג נסחר לראשונה בבורסה לניירות ערך בלונדון בשנת 1947.
החנות הראשונה בשירות עצמי נפתחה בשנת 1956 בסט אלבנס, ובאותה שנה נפתח הסופר-מרקט הראשון במאלדון.
בשנות ה-50 וה-60 גדלה טסקו גם באופן טבעי וגם על ידי רכישות של חנויות מרשתות אחרות, עד שהיו בבעלותה יותר מ-800 חנויות.
תחילה התמחתה החנות במוצרי מזון ושתייה, ולאחר מכן עברה למגוון מוצרים נוספים – בגדים, אלקטרוניקה, שירותים פיננסים, טלפוניה, קמעונאות, השכרת DVD ו-CD, הורדת שירים, וכן שירותי אינטרנט ותוכנה.
המוטו של כהן היה "תערום הרבה, ותמכור זאת בזול" (Pile it high and sell it cheap). לאחר מכן הוא הוסיף לעובדי החברה את המוטו "YCDBSOYA", ראשי התיבות של "אתה לא יכול לבצע עסקים בישיבה על הישבן" (You Can't Do Business Sitting On Your Arse).
בשנת 1987 ביצעה טסקו השתלטות עוינת לרשת הסופרמקטים הילרד, שכללה 40 חנויות בצפון אנגליה, עבור 220 מיליון פאונד. בשנת 1994 רכשה החברה רשת גדולה בסקוטלנד, והפכה לפופולרית מאוד באזור, עד כי בשנת 2006 כונתה העיר אינברנס בסקוטלנד בשם "עיירת-טסקו", מכיוון שחצי מתוך כל פאונד שהוצא עבור מזון באזור זה, הוצא בשלוש חנויות טסקו שבעיר.
בשנת 1995 הוציאה הרשת כרטיס מועדון לקוחות, ובאותה שנה החל גם שירות מכירות באינטרנט. בשנת 1997 רכשה הרשת מספר רשתות באירלנד עבור 640 מיליון פאונד, ובכך השיגה נוכחות גבוהה באירלנד ובצפון אירלנד. באותה שנה החברה שיתפה פעולה עם תחנות הדלק "אסו", כך שחלק מהתחנות החלו לכלול את הלוגו של טסקו, ובתמורה אסו החלה למכור דלק בחנויות טסקו.
בשנת 2000 תושב אנגליה שכינה עצמו "סאלי" שלח מכתבי איום לטסקו, בהם דרש לאפשר משיכת כספים מכספומטים ששייכים לטסקו על ידי שימוש בכרטיס מועדון של טסקו. במכתבים טען שאם לא יענו לו הוא ישלח מכתבי נפץ ללקוחות טסקו. מספר חודשים לאחר מכן שלח "סאלי" מכתבי נפץ ללקוחות, אחד מהם פגע באישה וגרם לה לפציעות קלות; שאר המכתבים נתפסו על ידי רשות הדואר.
בשנת 2003 החלה טסקו לשווק שירותי טלפון ביתי וסלולרי בנוסף לשירותי האינטרנט שסיפקה עד כה.
החנויות

חנויות רשת טסקו באנגליה מחולקות לשישה פורמטים, הנבדלים ביניהם בגודל ובמגוון המוצרים הנמכרים בהם.
טסקו אקסטרא – סוג החנות בעל השטח הגדול ביותר מבין כל סוגי החנויות של טסקו, והוא מהווה היפרמרקט, כלומר שילוב של חנות מזון עם חנות כלבו. חנויות מסוג זה ממוקמות במתחם מחוץ לערים, והן מכילות כמעט את כל המוצרים והשירותים שטסקו מוכרת תחת קורת גג אחת. החנות כוללת בדרך כלל גם בית קפה וגם אנשי סיוע טכני. העיקרון הוא לאפשר קנייה אחת מרוכזת של כל מה שצריך עבור הבית. לעיתים ממוקמת בצמוד תחנת דלק של טסקו.
טסקו סופרסטור – סופרמרקט גדול אשר מכיל מוצרי מזון ומגוון מצומצם של מוצרים שאינם מוצרי מזון. בעבר חנויות אלו נקראו פשוט טסקו, אך כיום הן ממותגות מחדש בשם טסקו-סופרסטור.
טסקו מטרו – גודלן של חנויות טסקו-מטרו הוא בין טסקו-סופרסטור לבין טסקו-אקספרס. טסקו-מטרו ממוקם בדרך כלל במרכז העיר וברחובות ראשיים בתוך העיר.
טסקו אקספרס – חנות נוחות שכונתית המכילה בעיקר מוצרי מזון, במיוחד מוצרים בעלי שולי רווח גבוה (עקב אילוצי המקום בחנות) וכן מוצרים חיוניים. חנויות אלו ממוקמות במרכזי ערים, באזורי חנויות ליד בתי מגורים, ביישובים קטנים וליד תחנות הדלק של אסו.
one stop – חנויות אלו שייכות לטסקו למרות שהשם טסקו לא מופיע בהן. טסקו מתייחסת לרשת זו בנפרד משאר חנויות טסקו, ולכן החנות מכילה מגוון מוצרים שונה ובמחיר שונה.
טסקו הום פלוס – חנויות אלו מוכרות רק ציוד לבית ולא מוצרי מזון. החנויות ממוקמות במרכזים מסחריים.
הרשת ברחבי העולם

הרשת מפעילה מספר סניפים ברחבי העולם, בין היתר בסין, טורקיה, צ'כיה, סלובקיה, פולין ועוד. האסטרטגיה של טסקו היא שיתוף פעולה עם חברות מקומיות, כדי להיות קשובה לצרכים המקומיים של כל מדינה. בנוסף טסקו מבצעת רכישות של עסקים מקומיים בחלק מהמדינות. בתאילנד פועלת הרשת טסקו לוטוס שבבעלות החברה.
שירותי הרשת

שירותי בנקאות – טסקו באנגליה מספקת שירותי בנקאות בבנק-טסקו, שעובד במשותף (חצי-חצי) עם הבנק המלכותי של סקוטלנד. בנק זה מנפיק כרטיסי אשראי, מעניק הלוואות ומשכנתאות, חשבונות חיסכון וכן מספר סוגי ביטוח כגון: ביטוח דירה, ביטוח רכב, ביטוח חיות מחמד, ביטוח חיים וביטוח נסיעות. השירותים הפיננסיים מקודמים בחנות על ידי עלונים וכן מקודמים באתר אינטרנט של טסקו. בשנת 2008 הצהירה טסקו שהיא מכוונת לקנות את הצד של הבנק המלכותי של סקוטלנד.
תחנות דלק – טסקו החלה למכור דלק לראשונה בשנת 1974. הרשת מוכרת 95, 97 ו-99 אוקטן (הדלק פותח בחברת גרין-אנרג'י שטסקו מחזיקה במניות שלה). תחנות הדלק ממוקמות בעיקר ברחובות הסמוכים לחנויות גדולות כמו סופרסטור, טסקו-אקסטרא וטסקו אקספרס. לאחרונה החלה טסקו להשתמש גם בדלק ביולוגי, כלומר למכור דלק מעורב של ביואתנול וביודיזל במקום דלק טהור ודיזל טהור. בתחנות בדרום מזרחה של אנגליה ניתן למצוא 100% ביודיזל.
טלפוניה – טסקו מפעילה רשת טלפונים סלולריים, רשת טלפון ביתי ורשת אינטרנט. היא לא מחזיקה רשתות תקשורת עצמאיות משלה, אלא נעזרת בתשתית של רשתות אחרות כמו O2. טסקו מחזיקה חנויות טלפון כחלק מחנויות הטסקו-אקסטרא שלה.
חנות צילום – טסקו עסקה בתחום הצילום במשך שנים רבות, והיא מציעה שירותי מעבדות צילום "רטובות" ו"יבשות" וכן יצירת מתנות הכוללות תמונות. מעבדות "יבשות" בתוך חנויות טסקו (בעיקר בחנויות טסקו-אקסטרא) מכינות למשל תמונות על קנבס ללקוח בזמן שהוא קונה בחנות. לא כל חנויות טסקו-אקסטרא מכילות חנויות צילום, עקב חוסר במקום בחנות.
תמיכה טכנית – בשנת 2008 קנתה טסקו חברת תמיכת I.T קטנה בשם "פי.סי. גאיס", ומיקמה אנשי תמיכה טכנית בחנויות האקסטרא שלה, שתפקידם לעזור ללקוחות בשאלות של תמיכה טכנית על מגוון מוצרי האלקטרוניקה של מותג הבית טסקו.
מותג "טכניקה" – טסקו מוכרת מוצרי אלקטרוניקה תחת המותג "טכניקה", בנוסף לסדרות המוצרים הנמכרים תחת מותגי הבית "טסקו" ו"טסקו ואליו" (value). "טכניקה" כוללת טלוויזיות, נגני מוזיקה, התקני מחשב ועוד. בנוסף טסקו מספקת שירותי תמיכה טכנית למוצרי "טכניקה".
אולפן קולנוע – בשנת 2010 השקיעה חברת טסקו אולפן קולנוע קטן, במטרה לייצר סרטים המיועדים לצאת לשידור בפורמט וידאו בלבד (ללא הוצאה לקולנוע).
חברת הקלטות – בשנת 2010 הודיעה טסקו על הקמת חברת הקלטות, והספיקה להחתים מאז את הזמרים מייק הקנל ונאדין קוייל. דיסקים של זמרים אלו יימכרו רק בחנויות טסקו.
שירותים נוספים: שירות המרת זהב, שירות מכירת צמיגים וסלון יופי.
שערוריית בשר סוסים בהמבורגר של טסקו

בינואר 2013 נמצאה כמות של 29 אחוזי בשר סוס וכן של בשר חזיר בהמבורגרים של טסקו, שהיו אמורים להכיל בשר בקר בלבד.
המוצרים, שכללו בשר מעורב של סוס, חזיר ובקר, נמכרו במספר רשתות שיווק בבריטניה ובאירלנד, אך בעיקר במוצרי מותג הבית של רשת טסקו. המקרה עורר פולמוס ציבורי, מכיוון שבבריטניה ובאירלנד הסוסים נחשבים לחיה אהובה ולחיית מחמד. ראש ממשלת בריטניה דייוויד קמרון כינה את המקרה "בלתי מתקבל על הדעת".
נמצא כי הבשר נשחט במפעל בפולין, נארז באירלנד ונמכר בחנויות באירלנד ובבריטניה.
בעקבות המקרה הורידה טסקו מהמדפים 26 ממוצריה, ופתחה בחקירה ביחד עם הרשויות.
הפסקת מכירת מוצרים מיהודה ושומרון

בקיץ 2014 בזמן מבצע צוק איתן, הודיעה הרשת שהיא תפסיק את ההתקשרות עם ספקי תמרים אשר נארזים ביהודה ושומרון.
טסקו מוכרת בחנויותיה מוצרי מזון מישראל, בעיקר פירות וירקות, תחת מותג הבית שלה. בין המוצרים נמכרים גם תמרים המיוצרים בישראל אך נארזים ביהודה ושומרון. עקב פניות של לקוחות החליטה טסקו להפסיק את ההתקשרות עם ספק תמרים זה. בנוסף פנתה טסקו לשני ספקי בריאות וטיפוח וביקשה מהם רשימה של כל המוצרים שלהם ומרכיביהם מישראל ומיהודה ושומרון. לטענת טסקו ההחלטה לא נובעת מטעמים פוליטיים והיא לא קשורה ללחימה בעזה אלא היא חלק מבחינת מוצרים סטנדרטית והיא קשורה לסיבות מסחריות.
טסקו נהגה עד כה לפי ההנחיה של האיחוד האירופי לכתוב על מוצרים שמיובאים מיהודה ושומרון את הכיתוב "West bank" במקום "Israel", וכן היא מציינת האם המוצר הוא תוצרת פלסטינית או תוצרת ההתנחלויות. במשך השנים מופעל על טסקו וחברות אחרות לחץ מצד ארגוני שמאל רדיקלי כחלק מקמפיין ה-BDS להחרים מוצרים מישראל ובפרט מהשטחים.
הערות שוליים

↑  AP, בריטניה: הפתעה בלחמניה - בשר סוס בהמבורגר, באתר ynet, 16 בינואר 2013
↑  ynet, רשת ענק בריטית לא תמכור מוצרים מיו"ש, באתר ynet, 29 ביולי 2014
↑  ynet, אירלנד: מוצרים ישראלים סומנו בסטיקר צהוב, באתר ynet, 11 במאי 2013
| --- | --- |
בקרת זהויות :  NLI: 987007441774905171  BnF: cb125553429 (data)  ISNI: 0000 0004 0599 0189  LCCN: n85105477  MusicBrainz: d37bd816-a071-4eb2-9514-8914a7e399ea  NKC: ko2008450284  SUDOC: 034927840  VIAF: 136016327   WorldCat (עם VIAF): 136016327 
חנות טסקו אקסטרא בניוקאסל, בריטניה
חנות טסקו מטרו בסט. אלבנס, בריטניה
חנות טסקו אקספרס בטרואוברידג', בריטניה
חנות One Stop בטרואוברידג', בריטניה
לאיוש גלרט

| --- | --- |

 לידה:  5 בנובמבר 1885 Irsa, הונגריה 
 פטירה:  28 בינואר 1963 (בגיל 77) בודפשט, הרפובליקה העממית ההונגרית 
 שם לידה:  Grünfeld Lajos 
 מדינה:  הונגריה 
 מקום קבורה:  בית הקברות היהודי ברחוב קוזמה 
 השכלה:  האוניברסיטה לתאטרון ולקולנוע (1907) 
 בן או בת זוג:  Anikó Ürmössy 
 פרסים והוקרה:  אמן מצטיין של הונגריה (1956) 
 
לאיוש גלרט (במקור גרינפלד, בהונגרית: Gellért Lajos; אלברטירשה, 5 בנובמבר 1885 – בודפשט, 28 בינואר 1963) שחקן יהודי-הונגרי, סופר, זוכה פרס האמן המצטיין.
קברו של לאיוש גלרט בבית הקברות היהודי ברחוב קוזמה בבודפשט
קורות חיים

לאיוש גרינפלד נולד במשפחה יהודית כבנם של דיולה גרינפלד ושל תרזיה פרידמן. הוא שינה את שם משפחתו לגלרט ב-1904. בין השנים 1904 לבין 1907, סיים את לימודיו במחלקה למשחק של האקדמיה לאמנויות (שמה היום האוניברסיטה לאמנויות התיאטרון והקולנוע) ולאחר מכן עבר לעיר פץ'.
בשנת 1907 הצטרף ללהקת תאליה (Thália Társaság)
בין השנים 1908–1909 הופיע בחהקת התיאטרון קצ'קמט - מאקו
משנת 1910 הופיע של ב"משחק הקאמרי" (Kamarajáték (Budapest))
ב-1912 הופיע ב"הבמה החדשה" (Új Színpad)
מ-1916 הוא היה חבר ב"במה המודרנית" (Modern Színpad)
ב-1918 ב"קברט השדירה" (Fasor Kabaré)
מ-1918 בתיאטרון מרכז העיר
בין 1924 - 1925 שיחק ב"תיאטרון הרנסאנס" (Renaissance Színház)
בין 1925 - 1928 שוב בתיאטרון מרכז העיר
בין השנים 1928 - 1931 הופיע ב"תיאטרון החדש" (Új Szinhaz)
בין 1931 ל-1934 בתיאטרון ההונגרי
ב-1933 הוא הפך לבמאי הראשי והדרמטורג של תיאטרון כיכר בתלן (Bethlen Téri Színház)
ב-1936 הופיע ב"תיאטרון האמנים" (Művész Szinhaz)
בשל החוקים היהודיים (בעיקר החוק היהודי השני והחוק היהודי השלישי בין 1940 לבין 1944, הוא יכול היה לשחק רק בפני קהל יהודי בעיקר בתיאטרון גולדמארק במסגרת הפעילות האמנותית של אומיקה - ההתאחדות הלאומית היהודית-הונגרית לחינוך. הוא שרד את השואה.
בין השנים 1945 - 1946 הופיע בתיאטרון מדיאסאי, ב"תיאטרון החופשי" ושוב בתיאטרון ההונגרי.
היה חבר בתיאטרון הלאומי של בודפשט בין 1947 לבין 1955
בין השנים 1955–1960 שיחק בתיאטרון פטפי
ב-1961 היה חבר בתיאטרון יוקאי
הוא הובא למנוחות בבית הקברות היהודי ברחוב קוזמה בבודפשט.
חייו הפרטיים

אשתו הייתה השחקנית אניקו אירמשי (1892–1968), הם נישאו ב-10 בינואר 1918, בבודפשט. לאיוש גלרט היה יהודי, אניקו אירמשי הגיע ממשפחת אצילים ותיקה. המשפחה הייתה בתחילה נגד הנישואים, אבל אניקו התעקשה על כך. הוכח לבסוף שנישואיהם החזיקו מעמד.
תפקידיו בתיאטרון

מספר ההצגות הבכורה הרשום על שמו במאגר התיאטרון:26.
| --- | --- |
 Molière: Tudós nők....Chrysale  William Shakespeare: III. Richárd....Sir James Tyrrel  Shaw: Warrenné mestersége....A tiszteletes  William Shakespeare: Othello....Követ  Tolsztoj: Anna Karenina....Kornej  Molière: Gömböc úr....Oronte  William Shakespeare: Macbeth....Skót orvos  Lope de Vega: Donna Juana....Don Ramon  Schiller: Ármány és szerelem....Von Kalb főudvarmester  Katona József: Bánk bán....Egy udvarnok  William Shakespeare: Hamlet....Polonius  Visnyevszkij: Feledhetetlen 1919....A haditanács egyik tagja  Molière: A fösvény....Simon:  Gorkij: Szomov és a többiek....Liszogonov  Jonson: Volpone....Corbaccio  Trenyov: Gimnazisták....Adamov  Remenyik Zsigmond: Kard és kocka....Pöschl  Hubay Miklós: Egyik Európa....Nagyapa  Hasek: Svejk....Orvosszakértő  Caragiale: Az elveszett levél....Agamemnon Dandanache  Maugham: A királyért....Dr. Prentice  Blazek: Mesébe illik....Apóka  Gáspár Margit: Égiháború....A Tájékoztatási Miniszter  Pogogyin: Arisztokraták....Kisember  Maeterlinck: Kék madár....Nagyapó  Mihály István: Béla, aki 26 éves.... Címszerep
תפקידיו בתיאטרון > תפקידים ראשיים

איבסן: רוחות. . . . אוסוולד
פרידייש קארינתי : מחר בבוקר. . . . שאנדור אמבר
פרנץ מולנאר : הטחנה האדומה. . . . מגיסטר
ויליאם שייקספיר : הסוחר מוונציה. . . . שיילוק
סרטיו > כשחקן

בעלי מתחתן (1913)
מתרנים את אשתי (1914)
האדם הקדמון (1917)
מלך החיים (1918)
סוד המכרה (1918)
סערת אביב (1918)
בן אלוהים ובן השטן (1918)
עגל הזהב (1918)
נשף המסכות (1918)
קפטן פקטה (1920)
החיים מחדש (1920)
לחץ רפאים (1921)
זהב מעופף (1932)
אורי מורי (1950)
סרטיו > כבמאי

העכבר (1921)